Heavy Hearts

Heavy Hearts er et musikkalbum med Cold Mailman, utgitt i .

Alle sanger var skrevet av Ivar Bowitz,All Music Guide og produsert av ham og broren Martin Bowitz. Bowitz' medvokalist var Catharina Sletner; blant gjesteartistene var vokalist Jenny Hval og samtidsmusikerne Kari Rønnekleiv og Ole-Henrik Moe. Musikkvideoene tilknyttet albumet var regissert av André Chocron.Albumanmeldelse av Audun Vinger, Dagens Næringsliv 12. april 2013 Musikkvideoen til «My Recurring Dream» ble beskrevet av  som den fjerde beste i hele verden i 2013. «Making use of cinematic techniques like time lapse and backwards film, the video is a technical marvel. It has blown virtually everyone away who has seen it», lød begrunnelsen til kritiker Jon Lisi.«The Best Music Videos of 2013»,  17. desember 2013

Første singel fra Heavy Hearts «My Recurring Dream» ble sluppet med video i februar, og andre singel «Venetian Blinds» i mars. Sistnevnte fikk terningkast 5 i Avisa Nordland.«Sirkus Eliassen og Cold Mailman i støtet», Avisa Nordland 14. mars 2013Singelanmeldelse av Rune Slyngstad, Avisa Nordland 21. mars 2013 Det ga også avisa til albumet: «Til tider døsig og laidback, men likevel full av energi. Slik er musikken til dette glimrende bandet. Man hører med én gang at det lønner seg å lytte mer og mer. Så sitter det etter hvert. Heavy Hearts gjør godt for hjertet.»Albumanmeldelse av Rune Slyngstad, Avisa Nordland 11. april 2013. Samme anmeldelse sto i Fædrelandsvennen og Rana Blad

Audun Vinger i Dagens Næringsliv kalte albumet for «Vårens største positive overraskelse», «en real opptur fra start til mål; ambisiøs popmusikk i stort format». Dagbladet ga terningkast 5 idet anmelderen trakk fram stemning, mystikk og at det var «noe kjølig eksotisk» over albumet. Anmelderen roste klangen, gitar- og stemmebruken og arrangementene.Albumanmeldelse av Tor Martin Bøe, Dagbladet.no 19. april 2013 Adresseavisen ga også 5 til «årets hittil beste og mest gjennomførte norske popalbum» med «knakende god popmusikk». «Albumet er like variert i uttrykk som det er jevnt i kvalitet», het det. Albumet hadde også flere lag som gjorde at det fantes mer der enn det man så ved første øyekast, signalisert blant annet ved et albumomslag som var ulikt, sett fra andre synsvinkler, og inkorporeringen av temamusikken fra Twin Peaks.Albumanmeldelse av Vegard Enlid, Adresseavisen 12. april 2013 Nordlys trakk lignende Twin Peaks-referanser, men mente at albumet som helhet var «en litt ujevn affære, men med svært høye og vakre topper». Også Hamar Arbeiderblad trakk fram at den skiftende stemningen i musikken ga et «noe varierende» resultat. Begge ga terningkast 4.Albumanmeldelse av Morten Rydland Høyning, Nordlys 10. april 2013Albumanmeldelse av Svein Erik Løberg, Hamar Arbeiderblad 16. april 2013 Den samme karakteren ga SpiritAlbumanmeldelse av Jan-Olav Glette, Spirit 2/2013 / Deichman.no og Gaffa.no.Albumanmeldelse av Daniel Rausand, Gaffa.no 10. april 2013

VG trakk fram at dersom Cold Mailman hadde holdt på i en annen tid, med en sterkere økonomi i musikkbransjen, hadde låtene vært gode nok til å sikre hele karrieren til bandet. Samtidig var ikke albumet helt perfekt, grunnet «de snåle åttitallsrefererende tekstene, den i overkant monotont tunge helheten og følelsen av å høre de samme låtene flere ganger». Det gjorde Heavy Hearts «trivelig og fint – men ikke mer», og nok et terningkast 4.Albumanmeldelse av Tor Martin Bøe, VG 19. april 2013 Seinere kom en ny femmer, denne gangen i Østlendingen med beskrivelser som «svært fengende», «svært behagelig» lydbilde, «ekstra dynamikk og variasjon», «herlig» og «lett å like».Albumanmeldelse av Per Kristian Hansen, Østlendingen 14. mai 2013

Sporliste
 «Intervention» - 1:44
 «Lighthearted Love» - 4:06
 «Future Ex» - 4:51
 «Mountaineer's Foot» - 3:02
 «Venetian Blinds» - 4:11
 «I Was Wrong» - 6:08
 «Returnity» - 2:43
 «My Recurring Dream» - 4:32
 «Shakedown 1992» - 3:04
 «A Heavy Heart» - 5:38

 Referanser 

 Eksterne lenker 

 Brukeranmeldelse, Sputnikmusic

Kategori:Musikkalbum fra 2013
Kategori:Cold Mailman-album